ind vs ban 1st t20: india's captain rohit sharma becomes highest t20i run-scorer, goes past virat kohli
India vs Bangladesh, 1st T20: రోహిత్ శర్మ దెబ్బకి టీ20ల్లో కోహ్లీ నెం.1 రికార్డ్ బ్రేక్
అంతర్జాతీయ టీ20ల్లో నెం.1 స్థానం కోసం రోహిత్ శర్మ, విరాట్ కోహ్లీ మరోసారి పోటీపడ్డారు. ఇటీవల దక్షిణాఫ్రికాతో ముగిసిన సిరీస్‌లో కోహ్లీకి ఆ అగ్రస్థానం దక్కగా.. ఆదివారం కోహ్లీని  వెనక్కి నెట్టి రోహిత్ నెం.1 స్థానానికి ఎగబాకాడు.
Samayam Telugu | Updated:
Nov 3, 2019, 07:39PM IST
Rohit Sharma
భారత టీ20 జట్టు తాత్కాలిక కెప్టెన్ రోహిత్ శర్మ టీ20ల్లో అరుదైన రికార్డ్‌ నెలకొల్పాడు. బంగ్లాదేశ్‌తో ఢిల్లీలోని అరుణ్ జైట్లీ స్టేడియం వేదికగా ఆదివారం జరుగుతున్న తొలి టీ20 మ్యాచ్‌లో ఫస్ట్ ఓవర్‌లోనే రెండు ఫోర్లు బాదిన రోహిత్ శర్మ (9: 5 బంతుల్లో 2x4) టీ20ల్లో అత్యధిక పరుగులు చేసిన బ్యాట్స్‌మెన్‌గా అరుదైన ఘనత సాధించాడు. అయితే.. తొలి ఓవర్‌లోనే రెండు ఫోర్లు బాది మంచి ఊపుమీద కనిపించిన రోహిత్ శర్మ.. ఆ ఓవర్ ఆఖరి బంతికి ఎల్బీడబ్ల్యూగా ఔటయ్యాడు.